Жұлдыздар шеруі

Шақат жалпы орта білім беру мектебінде желтоқсан айының бірі күні "Жұлдыздар шеруі" өткізілді. Мерекеміздің қадірлі қонақтары Павлодар ауданының әкімі Иманслям Ержан Иманслямұлы мен Павлодар ауданы білім беру бөлімінің басшысы Калиева Зауреш Жаксылыковна болды. Іс-шараны өткізудегі мақсаты мектебіміздегі облыстық, республикалық деңгейде спорт, білім, ғылыми жобалар бойынша жүлделі орын иелерін және олардың жетекшілерін марапаттау.

Демеушілеріміз оқу үздіктері мен олимпиада, оқулар, спорттық сайыстардың жеңімпаздарына ақшалай сыйлық үлестірді. Олар Каткадамов Вадим Ефимович «TURKEY PVL» жауапкершілігі шектеулі серіктестігінің атқарушы директоры, Джумадиева Мадина Алпысқызы - Павлодар аудандық мәслихатының депутаты, Кузьменко Нина Прокофьевна - Павлодар ауданы Аналар кеңесінің төрағасы, Луганск өндірістік кооперативінің "Бұлақ" балабақшасының меңгерушісі, облыстық "Жылы жүрек "сыйлығының иегері, Дакенов Еркінбай Айтбаевич - «Айтбай» қожалығы, жеке кәсіпкері, Кораблев Сергей Владимирович – жеке кәсіпкері.

Павлодар ауданының Білім беру саласындағы кәсіподақ ұйымының төрайымы Матаева Сандуғаш Бариевна «Ұстазы жақсының – ұстамы жақсы» номинация иегерлерін бағалы сыйлықтармен марапаттады. Бұндай марапатқа қазақ тілі мен әдебиеті пәні мұғалімі Искакова Айман Айтмухановна – оқушылар білім шыңына жеткен 10- сынып оқушысы Зейнулла Нургуль – оқулар мен олимпиада жетістері дене шынықтыру пәні мұғалімі Балуспеков Руслан Жумашевич – үздік бапкер, 4- сынып оқушысы Искакова Амина – ең жас спортшы ие болды. «Жылы жүрек» номинациясына ие болған республикалық, облыстық деңгейде білім мен спорт тізгінін қатар ұстап, биік жетістіктерге жеткен - Кораблев Мансур мен жас құтқарушы - Матвеев Матвей.

Жұлдызды шеруге спонсор болғандардың барлығына мектеп ұжымының атынан алғысымызды білдіре отырып, оқушыларымыз бен ұстаздарымызға сәттілік тілейміз.